**JAVNI NATEČAJ ZA PODELITEV DENARNE NAGRADE IN PRIZNANJA**

**najboljšim ponudnikom prostorov podjetniškega sodelanja v Republiki Sloveniji**

**»NAJBOLJŠI PROSTOR PODJETNIŠKEGA SODELANJA V SLOVENIJI 2015« (SLOVENIAN BEST COWORKING SPACE AWARD 2015)**

# PRIJAVNI OBRAZEC

# Osnovni podatki

Prosimo, izpolnite naslednji obrazec z osnovnimi podatki prijavitelja in prostora podjetniškega sodelanja.

|  |  |
| --- | --- |
| **Osnovni podatki o prijavitelju in prostoru podjetniškega sodelanja** | |
| **Prijavitelj**  (ime organizacije, naslov) |  |
| **Datum ustanovitve prijavitelja** (podatek iz registra) |  |
| **Zakoniti zastopnik prijavitelja** (ime priimek) |  |
| **Kontaktna oseba prijavitelja**  Ime:  Naslov:  Poštna številka:  E-poštni naslov:  Spletna stran (neobvezno): |  |
| **Naslov prostora podjetniškega sodelanja**  (ulica, hišna številka, kraj) |  |
| **Ime prostora podjetniškega** **sodelanja** (neobvezno) |  |
| **Datum odprtja prostora podjetniškega sodelanja za uporabnika** |  |
| **Velikost prostora podjetniškega sodelanja** (v m2) |  |
| **Kapaciteta prostora podjetniškega sodelanja** (koliko uporabnikov lahko sočasno uporablja prostor – min. stol in miza na enega uporabnika) |  |
| **Obratovalni čas prostora podjetniškega sodelanja** (odprt za uporabnike: dan v tednu, ura od-do) |  |

1. **Predstavitev prijavitelja**
2. **Na kratko opišite organizacijo prijavitelja in kaj le-ta počne (torej poleg ponujanja prostora podjetniškega sodelanja tudi morebitne ostale dejavnosti in aktivnosti) – največ 200 besed.**

|  |
| --- |
|  |

1. **Prosimo, da napišete največ 250 besed dolgo predstavitev za medije, v kateri opišete svoj prostor podjetniškega sodelanja in njegove rezultate.**

|  |
| --- |
|  |

# Merila javnega natečaja

1. **Razpredelnica za vnos vrednosti glede na postavljena merila**

Ta razdelek vsebuje razpredelnico z merili javnega natečaja v katero prijavitelj v desno kolono vnese zahtevane podatke oziroma ustrezno obkroži. Pred izpolnjevanjem tabele preberite navodila za izpolnjevanje tabele.

|  |  |  |
| --- | --- | --- |
| **Št.** | **MERILA** | **DOSEŽENE VREDNOSTI** |
| 1. | Povprečno število stalnih uporabnikov PROSTORA PODJETNIŠKEGA SODELANJA v 6-mesečnem obdobju januar – junij 2015. | **Povprečno število stalnih uporabnikov** v obdobju januar –junij 2015 je**:\_\_\_\_\_\_\_\_** |
|  |  |  |
| 2. | Obdobje delovanja  PROSTORA PODJETNIŠKEGA SODELANJA  pred objavo tega javnega natečaja | **Datum pričetka delovanja prostora podjetniškega sodelanja je: \_\_\_\_\_\_\_\_\_\_\_**  **DD/MM/LLLL** |
|  |  |  |
| 3. | Logistična podprtost ter pestrost ponudbe in storitev, ki se v PROSTORU PODJETNIŠKEGA SODELANJA nudijo uporabnikom (npr.: tiskalnik, optični čitalnik, projektor, wi-fi, čajna kuhinja, omarica na ključ, prigrizki, ipd…)  Vsak namensko različen element prinaša eno točko. V primeru večjega števila istovrstnih elementov se za ta element podeli le **1 (ena) točka** (npr. v primeru da ima prijavitelj 3 tiskalnike v prostoru podjetniškega sodelanja doseže za ta element le 1 in ne 3 točke). | **Navedite** posamezne elemente logistične podprtosti in pestrosti ponudbe in storitev:  - -  - -  - -  - -  - -  - -  - -  - -  - -  - - |
|  |  |  |
| 4. | Vsebinska podpora uporabnikom prostora podjetniškega sodelanja (informiranje, izobraževanje, mentorstvo, mreženje, ipd) | **Število izvedenih dogodkov** (informativnih, izobraževalnih, ipd.) v prostoru podjetniškega sodelanja v obdobju **od 1.1.2015 do dneva objave tega natečaja** je:**\_\_\_\_\_** |
| **Nudenje mentorstva** **uporabnikom** (obkrožite):    **DA NE** |
|  |  |  |
| 5. | število javno objavljenih *'uspešnih podjetniških zgodb'*, ki so nastale kot rezultat dela v PROSTORU PODJETNIŠKEGA SODELANJA oziroma kot rezultat sodelovanja med uporabniki v PROSTORU PODJETNIŠKEGA SODELANJA v obdobju od pričetka delovanja PROSTORA PODJETNIŠKEGA SODELANJA do datuma objave tega javnega natečaja. | **Število javno objavljenih 'uspešnih podjetniških zgodb'**, ki so nastale v prijaviteljevem prostoru podjetniškega sodelanja je: **\_\_\_\_\_\_\_** |

1. **Navodila za izpolnjevanje tabele ter prilaganje dokazil:**

Prijavitelj je dolžan svoje navedbe izkazati z ustreznimi dokazili in sicer pri zgoraj navedenem merilu št:

1. **'Povprečno število stalnih uporabnikov'** - je dolžan prijavitelj posredovati dokazila, ki izkazujejo število uporabnikov prijaviteljevega prostora podjetniškega sodelanja v 6-mesečnem obdobju od 1. januarja 2015 do 30. junija 2015 (npr.: dokazila o vplačilu uporabnika, konto kartico, kopije vpisnih listov,…). Povprečno števila uporabnikov prijavitelj izračuna na način, da števila uporabnikov po posameznih mesecih (za januar, februar, marec, april, maj in junij 2015) sešteje in nato seštevek deli s številom 6;
2. **'Obdobje delovanja'** - je dolžan prijavitelj z ustreznim dokazilom izkazati datum pričetka delovanja prostora podjetniškega sodelanja (npr.: vplačila prvih uporabnikov, konto kartice, vpisni listi, '*print* *screen*' spletne strani, ki dokazuje delovanje prostora podjetniškega sodelanja na naveden datum, ipd…);
3. **'Logistična podprtost ter pestrost ponudbe in storitev'** – je dolžan prijavitelj v posamezno alinejo zgornje tabele zapisati posamezen element, ki je na voljo oziroma ga nudi uporabnikom prostora podjetniškega sodelanja (npr.: tiskalnik, wi-fi, projektor, optični čitalnik, fotokopirni stroj, pisala, čajna kuhinja, garderoba, omarica na ključ, prigrizki, ipd…), kot dokazilo lahko prijavitelj predloži izpisek osnovnih sredstev ali pa fotografijo, iz katere je razvidno, da je navedeno v prostoru podjetniškega sodelanja uporabnikom na voljo;
4. **'Vsebinska podpora uporabnikom'** – je dolžan prijavitelj predložiti dokazila o izvedbi informativnih ali izobraževalnih dogodkov v obdobju od 1. januarja 2015 do dneva objave tega natečaja (npr.: lista prisotnih z imeni in podpisi, '*print* *screen*' spletne strani, ki dokazuje organizacijo in izvedbo dogodka, fotografije oz. delujoči link do videoposnetka dogodka, ipd…). Kot dokazilo o nudenju mentorstva lahko prijavitelj predloži dokazilo o izvajanju mentorstva ali dokazilo o nudenju mentorstva (npr.: navedba o nudenju mentorstva na spletni strani prijavitelja, članek v medijih, kjer se navaja, da prijavitelj nudi mentorstvo uporabnikom, ipd…)
5. **'Število javno objavljenih »*uspešnih podjetniških zgodb«'***– je prijavitelj dolžan za vsako navedeno uspešno podjetniško zgodbo, ki je nastala kot rezultat dela v prostoru podjetniškega sodelanja prijavitelja, podati opis zgodbe (skupaj s predstavitvijo ekipe uporabnikov, ki je bila vključena v zgodbo in opisom izdelka oziroma storitve) ter razloge zakaj jo prijavitelj šteje za 'uspešno'. Javno objavo lahko prijavitelj dokazuje na različne načine (npr.: medijska objava, različne javne predstavitve, članki, forumi, ipd…).
6. **VZOREC POGODBE**

**SPIRIT Slovenija, javna agencija**, Dimičeva ulica 13, 1000 Ljubljana, davčna številka 97712663, ki jo zastopa v.d. direktorja mag. Gorazd Mihelič (v nadaljevanju: SPIRIT)

in

\_\_\_\_\_\_\_\_\_\_\_\_\_\_

Identifikacijska št. za DDV:

Matična št.:

TRR št.:\_\_\_\_\_\_\_\_\_\_\_, pri banki: \_\_\_\_\_\_\_\_\_\_\_\_\_\_\_\_\_

ki ga zastopa:

(v nadaljevanju: prejemnik)

skleneta

**POGODBO**

**o ureditvi medsebojnih razmerij, ki izhajajo iz podelitve denarne nagrade oziroma priznanja na javnem natečaju za podelitev denarne nagrade in priznanja najboljšim ponudnikom prostorov podjetniškega sodelanja v Republiki Sloveniji v letu 2015**

1. člen

Pogodba se sklepa na podlagi izvedenega Javnega natečaja za podelitev denarne nagrade in priznanja najboljšim ponudnikom prostorov podjetniškega sodelanja v Republiki Sloveniji »NAJBOLJŠI PROSTOR PODJETNIŠKEGA SODELANJA V SLOVENIJI 2015« (SLOVENIAN BEST COWORKING SPACE AWARD 2015) in izbora natečajne komisije v okviru navedenega natečaja, na podlagi katerega je bil prejemnik izbran za prejemnika priznanja/denarne nagrade v konkurenci med sodelujočimi prijavitelji.

1. člen

Predmet pogodbe je ureditev medsebojnih razmerij, ki izhajajo iz podelitve denarne nagrade oziroma priznanja na Javnem natečaju za podelitev denarne nagrade in priznanja najboljšim ponudnikom prostorov podjetniškega sodelanja v Republiki Sloveniji v letu 2015, v smislu prevzema obveznosti, ki izhajajo iz podeljenega priznanja oziroma izplačane denarne nagrade.

1. člen

Prejemniku se na podlagi odločitve natečajne komisije podeli priznanje za \_\_\_\_\_(1/2/3) mesto v kategoriji »Najboljši prostor podjetniškega sodelanja v Sloveniji 2015«

Prejemniku se na podlagi odločitve natečajne komisije izplača denarna nagrada v znesku:

\_\_\_\_\_\_\_\_\_\_\_\_\_\_\_\_ EUR (20.000 EUR/ 15.000 EUR/ 10.000 EUR)

Prejemniku se lahko podeli:

* samo priznanje,
* samo denarna nagrada ali
* priznanje in denarna nagrada

Vrednost denarne nagrade je fiksna.

1. člen

SPIRIT bo sredstva iz drugega odstavka 3. člena te pogodbe nakazal v roku \_\_\_\_\_\_\_\_\_\_\_\_\_, oziroma isti ali najkasneje naslednji dan po prejemu sredstev s strani financerja. Sredstva bodo nakazana na račun prejemnika št.\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_.

SPIRIT ima za izvedbo javnega naročila po tej pogodbi zagotovljena finančna sredstva na proračunski postavki 172410 - Razvoj podpornega okolja, SM 001, SN 0105.

Financer tega javnega natečaja je Ministrstvo za gospodarski razvoj in tehnologijo. Če pride do spremembe v državnem proračunu, ki neposredno vpliva na to pogodbo, sta pogodbeni stranki soglasni, da ustrezno spremenita dinamiko izplačil oziroma pogodbeno vrednost z aneksom k tej pogodbi.

1. člen

Obveznosti prejemnika iz te pogodbe so:

Prejemnik se s podelitvijo priznanja in/ali s prejemom denarne nagrade zavezuje, da bo na zahtevo SPIRIT Slovenija, javne agencije aktivno sodeloval na promocijsko izobraževalnih dogodkih, ki jih bo organiziral SPIRIT z namenom prenosa dobrih praks v druga okolja na temo razvoja lokalnih podjetniških skupnosti s širšimi družbenimi učinki in sicer je prejemnik dolžan na zahtevo in poziv javne agencije SPIRIT Slovenija sodelovati na \_\_\_\_\_\_\_\_\_\_\_(vseh/vsaj treh/vsaj dveh) omenjenih ali podobnih dogodkih v obdobju 12 mesecev po prejemu denarne nagrade/priznanja;

Prejemnik se poleg obveznosti navedenih v prejšnjem odstavku zavezuje, da bo izvedel skupen dogodek po načelu podjetniškega sodelanja na 48. Mednarodnem sejmu obrti in podjetnosti – MOS v Celju. Dogodek se zavezuje izvesti brezplačno, SPIRIT Slovenija, javna agencija jim v okviru navedenega dogodka zagotovi ustrezen prostor.

Prejemnik denarnih nagrad ali priznanj se zaveže, da bo po podelitvi nagrad/priznanj in sicer najkasneje do 1.7.2016 izvedel v svojih prostorih 'teden coworkinga', ko bo za en teden brezplačno odprl svoja vrata zainteresiranim in jih vključil v svoje delo.

Prejemnik se zavezuje, najkasneje do 1.10.2015 izdelati in posredovati na SPIRIT videoposnetek (ki je lahko neprofesionalen, enostaven, post-produkcijsko neobdelan, posnet s 'pametnim telefonom' ali digitalno kamero), v katerem bo prejemnik predstavil svoj prostor podjetniškega sodelanja.

1. člen

Prejemnik se zavezuje tudi, da bo obveznosti, ki izhajajo iz te pogodbe izvedel vestno in kakovostno, v rokih, kot bodo dogovorjeni s SPIRIT.

SPIRIT se zavezuje, da bo prejemniku pravočasno posredoval vse potrebne informacije za izvedbo pogodbenih obveznosti.

Vse promocijske aktivnosti, ki jih bo skladno s to pogodbo izvajal prejemnik denarne nagrade morajo vključevati logotip SPIRIT Slovenija, javna agencija in logotip Ministrstva za gospodarski razvoj in tehnologijo. Neupoštevanje tega se lahko šteje za kršitev pogodbe.

1. člen

Če prejemnik ne izpolni svojih obveznosti po tej pogodbi izgubi pravico do potegovanja za priznanje oziroma denarno nagrado za najboljši prostor podjetniškega sodelanja še pet let od zaključka tega javnega natečaja. Ravno tako se enakem obdobju prejemnik ne sme potegovati za spodbude iz javna sredstev za namen podjetniškega sodelanja oziroma katerihkoli sredstev, ki jih podeljuje SPIRIT Slovenija, javna agencija.

1. člen

Skrbnik pogodbe na strani SPIRIT je: ……………………………

Skrbnik pogodbe na strani prejemnika je: …………………………….

1. člen

Pogodbeni stranki se dogovorita, da prejemnik ne bo prenesel svoje terjatve do SPIRIT iz naslova te pogodbe na katero koli tretjo osebo.

1. člen

Pogodba je nična v primeru, da je kdo v imenu ali na račun prejemnika, predstavniku ali posredniku SPIRIT obljubil, ponudil ali dal kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je SPIRIT povzročena škoda ali je omogočena pridobitev nedovoljene koristi predstavniku ali posredniku SPIRIT, prejemniku ali njegovemu predstavniku, zastopniku oziroma posredniku.

1. člen

Pogodbeni stranki bosta morebitne spore, izvirajoče iz te pogodbe, reševali sporazumno. Če sporazum ne bo mogoč, je za reševanje sporov pristojno sodišče v Ljubljani.

1. člen

Pogodba je sklenjena z dnem, ko jo podpišeta obe pogodbeni stranki.

Spremembe te pogodbe so možne le s pisnim dodatkom.

Pogodba je napisana v 4 (štirih) enakih izvodih, od katerih prejme SPIRIT 3 (tri) izvode, prejemnik pa 1 (en) izvod.

Datum: Datum:

SPIRIT Slovenija, javna agencija:

Prejemnik: Gorazd Mihelič

v.d. direktor

# IZJAVA PRIJAVITELJA

1. Izjavljam, da so vse navedbe v tej prijavi na javni natečaj resnične, vsa dokazila in priloge pa verodostojne in ustrezajo dejanskemu stanju.
2. izjavljam, da se strinjam in sprejemam vse pogoje, ki so navedeni in zahtevani v natečajni dokumentaciji. S podpisom prijavnega obrazca izjavljam, da se strinjam tudi z vsebino pogodbe, ki je sestavni del te dokumentacije.

|  |  |
| --- | --- |
| **Odgovorna oseba prijavitelja:** |  |
| **Naziv/funkcija:** |  |
| **Datum:** |  |
| **Podpis:** |  |

**Izpolnjen in podpisan obrazec z vsemi zahtevanimi dokazili pošljite na naslov:**

**SPIRIT SLOVENIJA, javna agencija**

**Verovškova ulica 60**

**1000 Ljubljana**

S pripisom na ovojnici: **»JAVNI NATEČAJ – COWORKING 2015«**

**Rok za oddajo prijave je 3.8.2015**

Za informacije glede javnega natečaja naslovite vprašanje na elektronski naslov

[drazen.jeremic@spiritslovenia.si](mailto:drazen.jeremic@spiritslovenia.si)